rejauldu/bengali-wikipedia huggingface dataset:
এক মুসাফির এক হাসিনা হচ্ছে ১৯৬২ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন রাজ খোসলা এবং পরিচালক ছিলেন শশধর মুখোপাধ্যায়। চলচ্চিত্রটির নায়ক-নায়িকা ছিলেন জয় মুখার্জী এবং সাধনা শিবদাসানি। চলচ্চিত্রটি ১৯৬২ সালের একটি দর্শকপ্রিয় চলচ্চিত্র ছিলো। চলচ্চিত্রটির পরিচালক রাজ খোসলা অভিনেত্রী ববিতা শিবদাসানিকে দিয়ে 'ভো কৌন থি' (১৯৬৪), 'মেরা সায়া' (১৯৬৬) এবং 'অনিতা' (১৯৬৭) নামের আরো তিনটি চলচ্চিত্রে অভিনয় করান।  অভিনয়ে   জয় মুখার্জী - লেফটেন্যান্ট জয় মেহরা  সাধনা শিবদাসানি - আশা  ধুমাল - উল্টারাম  রাজেন্দ্র নাথ - সুলটারাম  মালিকা - কামিনী  জগদীশ রাজ - পরিদর্শক জগদীশ  কমল কাপুর - রঞ্জিত  সঙ্গীত   গান  কণ্ঠশিল্পী "মুঝে দেখকার" মোহাম্মদ রফি "ফির তেরে শ্যাহের মেঁ" মোহাম্মদ রফি "হামকো তুমহারে ইশক নে" মোহাম্মদ রফি "বহত শুকরিয়া, বাড়ি ম্যাহেরবানি"  মোহাম্মদ রফি, আশা ভোঁসলে "আপ ইউঁ হি আগার হামসে মিলতে রাহে" মোহাম্মদ রফি, আশা ভোঁসলে "ম্যা প্যায়ার কা রাহি হুঁ, তেরি যুলফ কে সায়ে মেঁ"   মোহাম্মদ রফি, আশা ভোঁসলে "তুমহে মোহাব্বাত হ্যায় হামসে মানা" মোহাম্মদ রফি, আশা ভোঁসলে "যাবান-এ-ইয়ার, মান টুর্কি, নামি দানাম" মোহাম্মদ রফি, আশা ভোঁসলে "উধার ভো চাল চালতে হ্যায়" আশা ভোঁসলে "মেরি নাযরে হাসিন হ্যায়" আশা ভোঁসলে  তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:ভারতীয় থ্রিলার নাট্য চলচ্চিত্র বিষয়শ্রেণী:রাজ খোসলা পরিচালিত চলচ্চিত্র বিষয়শ্রেণী:ও. পি. নয়্যর সুরারোপিত চলচ্চিত্র
বিপশ্যিন বা বিপশী হলো বৌদ্ধ ঐতিহ্যে, বুদ্ধবংশের ২৭ অধ্যায়ে বর্ণিত ঊনত্রিশ বুদ্ধের মধ্যে বাইশতম,  যারা ঐতিহাসিক গৌতম বুদ্ধের পূর্বে ছিলেন।  অলমকারকল্পের তৃতীয় থেকে শেষ বুদ্ধ, বিপশীর পূর্বে পুষ্য বুদ্ধ এবং পরবর্তীতে শিখিন বুদ্ধ।   জীবনী  বুদ্ধবংশ, সেইসাথে প্রথাগত বৌদ্ধ কিংবদন্তি ও পুরাণ অনুসারে, বিপশী বর্তমান সময়ের আগে ৯১টি কল্প - বহু বিলিয়ন বছর - বেঁচে ছিলেন। বিপশীর সময়ে মানুষের আয়ু ছিল ৮৪,০০০ বছর।  বিপশী বর্তমান ভারতের খেমা পার্কের বন্ধুমতীতে জন্মগ্রহণ করেন। তাঁর পিতা ছিলেন যোদ্ধা-প্রধান বন্ধুমা এবং মাতা ছিলেন বন্ধুমতি। তার স্ত্রীর নাম ছিল সুতনু এবং তার এক পুত্র ছিল যার নাম ছিল সমবত্তকখন্ড।  বিপশী নন্দ, সুনন্দা ও সিরিমার প্রাসাদে ৮,০০০ বছর ধরে গৃহস্থ হিসাবে বসবাস করেছিলেন। পার্থিব জীবন ত্যাগ করে তিনি রথে চড়ে রাজপ্রাসাদ থেকে বের হন। বিপসী অজাপাল নিগ্রোধ গাছের নিচে বোধোদয়ের আগে আট মাস ধরে তপস্বী অনুশীলন করেছিলেন। বুদ্ধত্ব লাভের ঠিক আগে, তিনি সুদাসনা-শেঠির কন্যার দেওয়া দুধ ভাত এবং সুজাতা নামের একজন প্রহরীর কাছ থেকে তার আসনের জন্য ঘাস গ্রহণ করেছিলেন।  বিপশী কতদিন বেঁচে ছিলেন সে সম্পর্কে সূত্র ভিন্ন। তিনি ৮০,০০০ বা ১০০,০০০ বছর বয়সে সুমিত্তা পার্কে মারা গেছেন বলে জানা গেছে। তাঁর ধ্বংসাবশেষকে স্তূপে রাখা হয়েছিল যার উচ্চতা ছিল সাত যোজন, যা প্রায় ৫৬ মাইল (৯০ কিমি)।   শারীরিক বৈশিষ্ট্যাবলী  বিপশী ছিলেন ৮০ হাত লম্বা, যা প্রায় ১২১ ফুট (৩৭ মিটার) এর সমান এবং সাত যোজন দূরত্ব পর্যন্ত তাঁর শরীরে আলো বিকিরণ করা হয়েছিল।   তথ্যসূত্র   বিষয়শ্রেণী:বুদ্ধ বিষয়শ্রেণী:প্রাচীনকালের সাতজন বুদ্ধ
ম্যাথিউ কুজলনাদান কেরলের একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি কেরল বিধানসভায় মুভাত্তুপুজা কেন্দ্রের প্রতিনিধিত্ব করেন।  ডঃ ম্যাথিউ কুজলনাদান বারে প্রায় ১৮ বছরের অভিজ্ঞতা রয়েছে এবং সারা দেশে আদালত এবং ট্রাইব্যুনালে অনুশীলন করেছেন। ডাঃ কুজলনাদন জওহরলাল নেহেরু বিশ্ববিদ্যালয়, নয়াদিল্লি থেকে "আঞ্চলিক বাণিজ্য চুক্তিতে" ডক্টরেট ডিগ্রি অর্জন করেছেন। তিনি ভারতীয় আইন ইনস্টিটিউট, দিল্লিতে এক বছরেরও বেশি সময় শিক্ষকতা করেছেন। ডাঃ কুজলনাদান একজন প্রখ্যাত লেখক এবং নেতৃস্থানীয় সংবাদপত্রে বেশ কয়েকটি নিবন্ধে অবদান রেখেছেন। তিনি জাতীয় রাজনীতিতেও জড়িত এবং অল ইন্ডিয়া প্রফেশনাল কংগ্রেসের কেরালা রাজ্য সভাপতি ছিলেন। তিনি কেপিসিসির সাধারণ সম্পাদক হিসেবেও নিযুক্ত রয়েছেন।   তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ বিষয়শ্রেণী:কেরল বিধানসভার সদস্য ২০২১-২০২৬
আবু বকর মুহাম্মদ আত তুরতুশি (আরবি: أبو بكر محمد بن الوليد الطرطوشي) (১০৫৯ – ১১২৬ খ্রিষ্টাব্দ) (৪৫১ – ৫২০ হিজরি) (আত তুরতুশি নামে বেশি পরিচিত) ছিলেন ১২শ শতাব্দীর একজন খ্যাতনামা আন্দালুসিয়ান রাজনৈতিক দার্শনিক। এছাড়া তিনি ফিকহের মালিকি মাজহাবের একজন পণ্ডিত।   জীবন  আত তুরতুশি ১০৫৯ সালে আন্দালুসের টরটসার এবরো বদ্বীপে জন্মগ্রহণ করেন। এসময় এই অঞ্চল বিভিন্ন তাইফা রাজ্যে বিভক্ত হয়ে পড়েছিল। তিনি প্রথমে জারাগোজায় যান এবং বিখ্যাত পণ্ডিত ও কবি আবুল ওয়ালিদ আল বাজির কাছে শিক্ষাগ্রহণ শুরু করেন। আন্দালুসিয়ান পলিমেথ ইবনে হাজমের দার্শনিক ও রাজনৈতিক গ্রন্থগুলো অধ্যয়ন করেছেন।  শিক্ষার উদ্দেশ্যে আত তুরতুশি মুসলিম বিশ্বের অনেক অঞ্চলে ভ্রমণ করেছেন এবং পূর্বদিকে বাগদাদ পর্যন্ত অগ্রসর হন। তার ভ্রমণ করা স্থানের মধ্যে রয়েছে দামেস্ক, আলেপ্পো, কায়রো ও আলেক্সান্দ্রিয়া। এরপর তিনি আলেক্সান্দ্রিয়ায় বসবাস শুরু করেন এবং সেখানে মাদ্রাসায় লেখাপড়া করতে থাকেন। আত তুরতুশি কঠোরভাবে মিশরের ফাতেমীয় খিলাফতের ইসমাইলি মতবাদের সমালোচনা করেছিলেন। আলমোরাভি শাসক ইউসুফ ইবনে তাশফিনের জন্য তিনি একটি ফতোয়া প্রদান করেছিলেন যাতে তাকে স্পেন আক্রমণ করে বিভক্ত তাইফা রাজ্যগুলোকে ক্ষমতাচ্যুত করার অনুমতি দেয়া হয়। সিরাজ আল মুলুক তার বিখ্যাত রচনাকর্ম। এটি রাজনৈতিক তত্ত্বের উপর একটি গুরুত্বপূর্ণ রচনা।   আরও দেখুন   আব্রাহাম বেন জেকব, ১০ম শতাব্দীর একজন পর্যটক যিনি ইবরাহিম ইবনে ইয়াকুব আল তুরতুশি নামে পরিচিত।   বহিঃসংযোগ   Tartushi   তথ্যসূত্র   বিষয়শ্রেণী:১০৫৯-এ জন্ম বিষয়শ্রেণী:১১২৬-এ মৃত্যু বিষয়শ্রেণী:১১শ শতাব্দীর দার্শনিক বিষয়শ্রেণী:কাটালান মুসলিম বিষয়শ্রেণী:ইসলামি পণ্ডিত বিষয়শ্রেণী:মালিকি ব্যক্তি বিষয়শ্রেণী:মুরিশ মালিকি পণ্ডিত বিষয়শ্রেণী:মুসলিম দার্শনিক বিষয়শ্রেণী:রাজনৈতিক দার্শনিক বিষয়শ্রেণী:আশআরি ব্যক্তি বিষয়শ্রেণী:১১শ শতাব্দীর আইনজ্ঞ বিষয়শ্রেণী:১২শ শতাব্দীর আইনজ্ঞ
বড়গোওয়ান () ভারতের মধ্য প্রদেশ রাজ্যের শাজাপুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়গোওয়ান শহরের জনসংখ্যা হল ৬৫৬৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৬%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৩০%। সারা ভারতের সাক্ষরতার হার ৫৯.৫%, তার চাইতে বড়গোওয়ান এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
ব্যবহার   {{infobox basketball club | name            = <!-- required --> | color1          = <!-- or | colour1 = --> | color2          = <!-- or | colour2 = --> | logo            =  | nickname        =  | leagues         = <!-- or | league = --> | founded         = <!-- or | established = --> | dissolved       = <!-- or | folded = --> | history         =  | arena           = <!-- or | stadium = --> | capacity        =  | location        =  | colors          = <!-- or | colours = --> | current         =  | sponsor         =  | president       =  | vice-presidents =  | manager         =  | coach           =  | ownership       =  | championships   =  | website         =  | h_body          =  | h_pattern_b     =  | h_shorts        =  | h_pattern_s     =  | a_body          =  | a_pattern_b     =  | a_shorts        =  | a_pattern_s     =  }}   বিকল্প দলের জার্সি  To add a third team jersey, use | 3_title         =  | 3_body          =  | 3_pattern_b     =  | 3_shorts        =  | 3_pattern_s     =   বিষয়শ্রেণী:বাস্কেটবল তথ্যছক টেমপ্লেট
গুরুমঠকল () ভারতের কর্ণাটক রাজ্যের যাদগিরি জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৮ মিটার (১৯৯৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গুরুমাতকাল শহরের জনসংখ্যা হল ১৬,৯২৭ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে গুরুমাতকাল এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
দিব্যা সত্যরাজ হলেন একজন ভারতীয় পুষ্টিবিদ। তিনি অভিনেতা সত্যরাজের মেয়ে এবং সিবির (ইনিও একজন অভিনেতা) বোন। দিব্যা হলেন অক্ষয় পাত্র ফাউণ্ডেশন (টিএপিএফ) এর শুভেচ্ছা দূত। এটি একটি বেসরকারি সংস্থা বা এনজিও, যারা স্কুলের শিশুদের জন্য ভারত সরকারের মধ্যাহ্ন ভোজন প্রকল্প বাস্তবায়ন করে। দিব্যা ২০২০ সালে একটি আন্দোলনও শুরু করেছেন, যার নাম মাহিলমাধি আইয়াক্কম। এটি অপুষ্টিতে ভোগা এবং সুবিধাবঞ্চিত সম্প্রদায়ের জন্য বিনামূল্যে স্বাস্থ্যকর ও পুষ্টিকর খাবার সরবরাহ করার একটি উদ্যোগ। ব্যক্তিগত জীবন অভিনেতা সত্যরাজ ও মহেশ্বরীর মেয়ে হলেন দিব্যা। দিব্যার ভাই অভিনেতা সিবি। দিব্যার বাবা এবং ভাই উভয়েই অভিনেতা হলেও, দিব্যা অভিনয় থেকে সরে ছিলেন, পরিবর্তে তিনি খাদ্যের পুষ্টি নিয়ে কর্মজীবন শুরু করেছিলেন। তিনি প্রথম থেকে একজন নিরামিষাশী ছিলেন এবং ২০১৬ সাল থেকে তিনি ভেগানবাদী হয়েছেন।   কর্মজীবন  দিব্যা মাদ্রাজ বিশ্ববিদ্যালয় থেকে পুষ্টিবিজ্ঞানে স্নাতকোত্তর ডিগ্রি লাভ করেন। তিনি বিভিন্ন বিষয়ের ওপর কর্মশালা পরিচালনা করেন, যার মধ্যে আছে স্বাস্থ্য-সম্পর্কিত বিষয়, শিশুশ্রম ও মহিলাদের জন্য আত্মরক্ষা এবং শ্রীলঙ্কার শরণার্থীদের জন্য পরামর্শদান। তিনি ভারতের প্রধানমন্ত্রী নরেন্দ্র মোদীর কাছে চিকিৎসা ক্ষেত্রে অসদাচরণ এবং অবহেলার কথা উল্লেখ করে একটি চিঠি লিখেছিলেন। তিনি মেডিকেলের জাতীয় যোগ্যতা ও প্রবেশিকা পরীক্ষা (এনইইটি) নিয়ে প্রশ্ন তুলেছেন।  তিনি বিশ্বের বৃহত্তম মধ্যাহ্ন ভোজন প্রকল্প। অক্ষয় পাত্র ফাউণ্ডেশনের শুভেচ্ছা দূত। তিনি ওয়ার্ল্ড ভিশন ইণ্ডিয়ার সাথে সহযোগিতাতেও যুক্ত আছেন, যেখানে তিনি চারজন কিশোরীর দায়িত্ব গ্রহণ করেছেন।  দিব্যা ২০২০ সালে মাহিলমাধি আইয়াক্কম নামে একটি আন্দোলন শুরু করেছিলেন। আন্দোলন সম্পর্কে তিনি বলেন, "আন্দোলনের উদ্দেশ্য হল শহরের এমন এলাকাগুলি চিহ্নিত করা যেখানে পুষ্টিকর খাদ্য পাবার সুবিধা নেই এবং পুষ্টিকর খাদ্যের সুবিধাগুলি সম্পর্কে সচেতনতার অভাব রয়েছে। একবার এলাকাগুলি চিহ্নিত করা এবং সম্প্রদায়ের সদস্যদের মূল্যায়ন করা হলে, আশেপাশে যাদের প্রয়োজন আছে তাদের পুষ্টিগত ঘাটতির ভিত্তিতে বিনামূল্যে স্বাস্থ্যবিধিসম্মত ও স্বাস্থ্যকর খাবার সরবরাহ করা হবে।"   পুরস্কার  ২০১৯ সালে, মিডিয়া এবং বিনোদনের মাধ্যমে সামাজিক সচেতনতা ছড়িয়ে দেওয়ার একটি যুব-ভিত্তিক সামাজিক সংস্থা রেইনড্রপস থেকে দিব্যা নাগরিক সেবা ক্ষেত্রে শ্রেষ্ঠত্বের জন্য উইমেন অ্যাচিভার পুরস্কার পেয়েছেন। ২০২০ সালে, পুষ্টি চিকিৎসার ক্ষেত্রে তাঁর অবদানের স্বীকৃতিস্বরূপ তাঁকে ইন্টারন্যাশনাল তামিল ইউনিভার্সিটি, ইউএসএ দ্বারা সম্মানসূচক ডক্টরেট প্রদান করা হয়।   তথ্যসূত্র   বিষয়শ্রেণী:ভারতীয় নারী বিষয়শ্রেণী:১৯৮০-এ জন্ম বিষয়শ্রেণী:তামিলনাড়ুর ব্যক্তি বিষয়শ্রেণী:জীবিত ব্যক্তি
সাইমুম সরওয়ার কমল (জন্ম ২ জানুয়ারি ১৯৭০) হলেন বাংলাদেশের একজন রাজনীতিবিদ ও কক্সবাজার-৩ আসনের সাবেক সদস্য । তিনি দ্বাদশ জাতীয় সংসদে ক্ষমতাসীন দলের একজন হুইপ হিসেবে মনোনীত হন এবং প্রতিমন্ত্রী মর্যাদার সুযোগ সুবিধা পাবেন।    প্রারম্ভিক ও পারিবারিক জীবন  সাইমুম সরওয়ার কমল ২ জানুয়ারি ১৯৭০ সালে কক্সবাজারের রামুর ফতেখাঁরকুল ইউনিয়নের মন্ডল পাড়া গ্রামে জন্মগ্রহণ করেন। তার পিতা ওসমান সরওয়ার আলম চৌধুরী একজন মুক্তিযোদ্ধা, পূর্ব পাকিস্তানের এমপিএ, বাংলাদেশের সাবেক সাংসদ এবং সংযুক্ত আরব আমিরাতে বাংলাদেশের রাষ্ট্রদূত ছিলেন। তার মাতার নাম রওশন চৌধুরী। তার স্ত্রী সৈয়দা সেলিনা আক্তার শেলী। এই দম্পতীর এক পুত্র ও এক কন্যা।   শিক্ষা জীবন  সাইমুম সরওয়ার কমল চট্টগ্রাম বিশ্ববিদ্যালয়ের লোক প্রশাসন বিভাগ থেকে বিএসএস ও এমএসএস ডিগ্রী লাভ করেন। তিনি ২০০০ সালে বেলজিয়ামের বিখ্যাত ব্রাসেলস ইউনিভার্সিটি ইউএলবি থেকে আর্ন্তজাতিক রাজনীতি বিষয়ে এমএসএস ডিগ্রী অর্জন করেন। আমেরিকার মিশিগান স্টেইট ইউনির্ভাসিটি থেকে তিনি 'এক্সটার্নাল রিলেশন অব দি ইউরোপিয়ান ইউনিয়ন' বিষয়ে ডিপ্লোমা এবং ফ্রান্সের ও.ই.সি.ডি থেকে দি অর্গনাইজেশন ফর ইকোনমিক কো-অপারেশন এন্ড ডেভলপমেন্ট বিষয়ে প্রশিক্ষণ গ্রহন করেন।   কর্মজীবন  সাইমুম সরওয়ার কমল ২০১৩ সালে সোনালী ব্যাংকের পরিচালক ছিলেন।   রাজনৈতিক জীবন  ছাত্রজীবনে সাইমুম সরওয়ার কমল ১৯৮৫ সালে রামু খিজারী আদর্শ উচ্চ বিদ্যালয় ছাত্রলীগের সভাপতির দায়িত্ব পালন করেন। ১৯৮৭ সালে চট্টগ্রাম কলেজ ছাত্রলীগের দপ্তর সম্পাদক ও ১৯৯৩ সালে চট্টগ্রাম বিশ্ববিদ্যালয় ছাত্রলীগের যুগ্ম সাধারণ সম্পাদক ছিলেন।  তিনি ২০০৫ সালে বাংলাদেশ আওয়ামী স্বেচ্ছাসেবক লীগ কেন্দ্রীয় কমিটির আন্তর্জাতিক বিষয়ক সম্পাদক ছিলেন।  ২০০৮ সালের নবম জাতীয় সংসদ নির্বাচনে কক্সবাজার-৩ আসন থেকে অংশ নিয়ে তিনি পরাজিত হন। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে কক্সবাজার-৩ আসন থেকে বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের নির্বাচনে তিনি ২ লাখ ৫৩ হাজার ৮২৫ ভোট পেয়ে নির্বাচিত হন। তার নিকটতম বিএনপির ধানের শীষ প্রতীকের লুৎফর রহমান কাজল পান ৮৬ হাজার ৭১৮ ভোট। এছাড়া ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনেও তিনি একই আসন থেকে সংসদ সদস্য নির্বাচিত হন। তিনি জাতীয় সংসদের তথ্য মন্ত্রণালয় বিষয়ক সংসদীয় স্থায়ী কমিটির সদস্য দ্বিতীয়বারের মতো মনোনীত হন।   বিতর্ক   সাইমুম সরওয়ার কমল করোনা প্রকোপের মাঝে সামাজিক দূরত্ব বজায় রাখার নির্দেশনা চলমান সময়েই গণজমায়েত করে ত্রাণ বিতরণ করায় সমালোচিত হন।  ২০১৩ সালে সোনালী ব্যাংকের পরিচালক থাকাকালীন হল মার্ক কেলেঙ্কারিতে তার নাম আসে। তবে পরে হলমার্কের ঘটনার সঙ্গে সম্পৃক্ততার প্রমাণ না পাওয়ায় দুদক  মামলা থেকে অব্যাহতি দেয়।  রামুর একজন সাধারণ শিক্ষক জসিম উদ্দিনের বিরুদ্ধে দ্রুত বিচার আইনে একজন জজ (আবুল মনছুর ছিদ্দিকী) মামলা দিলে,সাইমুম সরওয়ার কমল জজের বিরুদ্ধে বক্তব্য দিয়ে সমালোচিত হন।  সাইমুম সরওয়ার কমল ২০২৩ সালের ২৪শে জুন বাংলাদেশের জাতীয় সংসদে " আওয়ামী লীগ কর্মীরা থাকতে ভারত ভাগ হবেনা" - এই মন্তব্য করে জাতীয় হাস্যরসের খোরাক হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:কক্সবাজার জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:১৯৭০-এ জন্ম বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
thumb|একটি ডাটা কেন্দ্রে সার্ভার। অনেকগুলো সার্ভার তাকে রাখা আছে এবং এগুলো কেভিএম সুইচের সাথে যুক্ত একটি সার্ভার হল চলন্ত অনুরোধ একটি এ্যাপ্লিকেশনের যা ভোক্তা থেকে অনুরোধ গ্রহণ এবং সে অনুযায়ী তার প্রতিউত্তরে সক্ষম সফটওয়্যার। সার্ভার যে কোন কম্পিউটারে চলতে পারে, নিয়োজিত করা কম্পিউটারকে একক ভাবে "সার্ভার" বুঝায়। অনেক ক্ষেত্রে একটি কম্পিউটার বিভিন্ন সেবা দিতে পারে এবং বিভিন্ন সার্ভার চালু থাকতে পারে। শুধুমাত্র সার্ভারের উদ্দেশ্যে নিয়োজিত কম্পিউটারের সুবিধা হল নিরাপত্তা। এই কারণে বেশিরভাগ সার্ভারই দুর্দান্ত প্রক্রিয়ার এবং নকশা করা হয়েছে বিশেষ কম্পিউটারে চালানোর জন্য।  সার্ভার পরিচালিত হয় ক্লায়েন্ট-সার্ভার নকশায়। সার্ভার হল কম্পিউটার প্রোগ্রাম যা চলছে অন্যান্য প্রোগ্রামের (ভোক্তা/ক্লায়েন্ট/ব্যবহারকারী) অনুরোধ সেবা দেওয়ার জন্য। সেহেতু সার্ভার ভোক্তার হয়ে কিছু কাজ করে। এটি ভোক্তাকে ডাটা, তথ্য, সফটওয়্যার বা হার্ডওয়্যারের সম্পদ ভাগাভাগি করার সুবিধা প্রদান করে। ভোক্তা সাধারণত নেটওয়ার্কের মাধ্যমে সার্ভারে যুক্ত হয় কিন্তু হয় একই কম্পিউটারে থাকতে পারে। ইন্টারনেট প্রটোকল নেটওয়ার্কিংয়ের আলোকে একটি সার্ভার হল একটি প্রোগ্রাম যা পরিচালিত হয় সকেট লিসেনার হিসেবে।  সার্ভারগুলো প্রায়শই একটি নেটওয়ার্কের প্রয়োজনীয় সেবা প্রদান করে সেটা হতে পারে একটি প্রতিষ্ঠানের অভ্যন্তরের ব্যবহারকারীদের জন্য অথবা ইন্টারনেটের মাধ্যমে জনসাধারনের জন্য। সাধারণত কম্পিউটিং সার্ভার হল ডাটাবেজ সার্ভার, ফাইল সার্ভার, মেইল সার্ভার, প্রিন্ট সার্ভার, ওয়েব সার্ভার, গেমিং সার্ভার এবং এ্যাপ্লিকেশন সার্ভার। অসংখ্য সিস্টেম ব্যবহার করে তাদের ক্লায়েন্ট সার্ভার নেটওয়ার্কিং প্রতিরূপ যাতে ওয়েব সাইট এবং ইমেইল সেবাও রয়েছে। অন্য একটি বিকল্প মডেল বা আদর্শ হল পিয়ার-টু-পিয়ার নেটওয়ার্কিং বা স্তর-থেকে-স্তরে নেটওয়ার্কিং, এর মাধ্যমে সব কম্পিউটারই প্রয়োজন অনুসারে হয় সার্ভার না হয় ভোক্তা হিসেবে কাজ করে।  আরো দেখুন  হোম সার্ভার  ফাইল সার্ভার  প্রিন্ট সার্ভার  মিডিয়া সার্ভার  মোবাইল সার্ভার  তথ্যসূত্র  * বিষয়শ্রেণী:সার্ভার হার্ডওয়্যার
রুক্মবতী নদী হল ভারতের গুজরাত রাজ্যের একটি দক্ষিণবাহিনী নদী। এটি কেন্দ্রীয় কচ্ছ জেলায় উৎপন্ন হয়ে আরব সাগরে মিলিত হয়েছে। কচ্ছ উপসাগরের কাছে অবস্থিত এই নদীর মোহনায় মাণ্ডবী নামক একটি প্রাচীন বন্দর নগর অবস্থিত। সমগ্র নদী অববাহিকার আয়তন প্রায় ৪৪৮ বর্গ কিমি।  তথ্যসূত্র  বহিঃসংযোগ নদীটির গুগ্‌ল্‌ মানচিত্র কেন্দ্রীয় ভৌম নদী পর্ষদ  বিষয়শ্রেণী:গুজরাতের নদী বিষয়শ্রেণী:ভারতের নদী বিষয়শ্রেণী:গুজরাতের ভূগোল বিষয়শ্রেণী:ভারতের ভূগোল
thumb|পাই নম্বর দ্বারা উৎপন্ন প্লাঙ্ক ইউনিট,২০১৭ প্ল্যাংকের দৈর্ঘ্য হলো প্ল্যাংক একক নামক একক ব্যবস্থায় ব্যবহৃত দৈর্ঘ্যের একক। একে  দ্বারা সূচিত করা হয়ে থাকে। প্ল্যাংকের দৈর্ঘ্যকে সহজাত একক বলা হয়ে থাকে, কারণ একে তিনটা মৌলিক ভৌত এককের মাধ্যমে প্রকাশ করা যায়: আলোর দ্রুতি, প্ল্যাংকের ধ্রুবক এবং মহাকর্ষ ধ্রুবক।  স্থান-কাল'কে একটা বিস্তীর্ণ চাদর হিসাবে কল্পনা করলে দূর থেকে এটাকে খুবই মসৃণ এবং স্থির মনে হবে। ক্রমান্বয়ে পরিবর্ধিত করলে এর মধ্যে বেশি বেশি বন্ধুরতা পরিলক্ষিত হবে। যদি এই পরিবর্ধন এমন হয় যে, স্থান-কাল চাদরে প্ল্যাংকের দৈর্ঘ্যের সমান ছোট পরিসরও স্পষ্ট হয়ে ওঠে, তাহলে স্থান-কাল চাদরে আমরা বিপুল বিশৃঙ্খলা দেখতে পাব, সঠিকভাবে বললে এটা আসলে কোয়ান্টাম অস্থিরতা যা হাইজেনবার্গের অনিশ্চয়তা নীতির ফলশ্রুতি। প্ল্যাংকের দৈর্ঘ্য হলো এমন ক্ষুদ্রতম দৈর্ঘ্য যার নিচে সাধারণ আপেক্ষিকতা তত্ত্ব এবং কোয়ান্টাম তত্ত্বের মধ্য দ্বন্দ্ব স্পষ্ট হয়ে ওঠে। অর্থাৎ এর চেয়ে ক্ষুদ্রতর পরিসরে সংঘটিত ঘটনাবলী ব্যাখ্যা করতে হলে মহাকর্ষের একটি পূর্ণাঙ্গ কোয়ান্টায়িত তত্ত্ব দরকার যা আজো উদ্ভাবিত হয়নি।   মান  গাণিতিকভাবে, প্ল্যাংকের দৈর্ঘ্য হল  মিটার  যেখানে:   হল ডিরাকের ধ্রুবক, প্ল্যাংকের ধ্রুবক কে ২π দিয়ে ভাগ করে এর মান পাওয়া যায় ;  G হল মহাকর্ষ ধ্রুবক;  c হল শূন্য স্থানে আলোর দ্রুতি  বন্ধনীর মধ্যের সংখ্যাদুটি হল এই মানটির শেষ দুই অঙ্কের অনিশ্চয়তা (আদর্শ বিচ্যুতি) ।এসআই এককে, প্ল্যাংকের দৈর্ঘ্য প্রায় ১.৬ × ১০−৩৫ মিটারের সমান। দৃশ্যমান মহাবিশ্বের অনুমিত ব্যাসার্ধ (৭.৪ × ১০২৬ মি বা ৭৮ বিলিয়ন আলোকবর্ষ) হচ্ছে ৪.৬ × ১০৬১ প্ল্যাংকের দৈর্ঘ্য এর সমান।   তাৎপর্য  স্ট্রিং তত্ত্বে একটি সাধারণ স্ট্রিং এর দৈর্ঘ্য প্ল্যাংকের দৈর্ঘ্যের সমান বিবেচনা করা হয়। সাধারণভাবে এত ক্ষুদ্র পরিসরকে বিবেচনা করার প্রয়োজন না হলেও, কৃষ্ণবিবরের কেন্দ্রে সংঘটিত ঘটনাবলী এবং বৃহৎ বিস্ফোরণের সময় মহাবিশ্বের প্রকৃতি জানতে হলে প্ল্যাংকের দৈর্ঘ্যের পরিসরে হিসাব-নিকাশ করার প্রয়োজন পড়ে।   আরও দেখুন   প্ল্যাংক একক   বহিঃসংযোগ   জন বেজ, "পদার্থবিজ্ঞানে দৈর্ঘ্যের মাত্রা: প্ল্যাংকের দৈর্ঘ্য"  জন বেজ, "উচ্চতর মাত্রার বীজগণিত এবং প্ল্যাংক-মাত্রায় পদার্থবিজ্ঞান: প্ল্যাংকের দৈর্ঘ্য"  বিষয়শ্রেণী:কোয়ান্টাম বলবিজ্ঞান বিষয়শ্রেণী:দৈর্ঘ্যের একক  de:Planck-Einheiten#Definitionen
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  Ashiq Shawon (আলাপ) ১১:৫১, ২৯ সেপ্টেম্বর ২০২১ (ইউটিসি) লেখক অধিকার দিবস   – (অপসারণের প্রস্তাবনা দেখুনলগ দেখুন) () নিবন্ধটি অনুল্লেখযোগ্য, কোন তাৎপর্য প্রচার নেই, বৈশ্বিকভাবে গুরুত্বহীন। Prodipto Deloar (আলাপ • অবদান • লগ) ১৮:৩০, ২৭ সেপ্টেম্বর ২০২১ (ইউটিসি)   বিশ্বকোষীয় উল্লেখযোগ্যতা নেই।  — Meghmollar2017 • আলাপ • ১১:১৫, ২৮ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চাংশা জাদুঘর () হল একটি ইতিহাস জাদুঘর যা চীনের হুনানের, কাইফু জেলা, চাংশার বেইচেন বদ্বীপে অবস্থিত। এটি চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার-এর নিকটবর্তী অবস্থিত। এটি  এলাকাজুড়ে বিস্তৃত।  ইতিহাস  চাংশা জাদুঘর ২০১৫ সালে নির্মিত হয়। সংগ্রহশালা  এখানকার সংগ্রহশালার মধ্যে রয়েছে শাং এবং চৌ রাজবংশের ব্রোঞ্জ, চীনা সিরামিক এবং চাংশার সাংস্কৃতিক ধ্বংসাবশেষ সামগ্রী।   সার্বজনীন প্রবেশাধিকার  চাংশা যাদুঘর দর্শনার্থীদের জন্য বিনামূল্যে খোলা থাকে।  সোমবার চাংশা যাদুঘর বন্ধ থাকে এবং প্রতিদিন সকাল ৯টা থেকে বিকাল ৫টা পর্যন্ত খোলা থাকে।  নিকটবর্তী পর্যটক আকর্ষণস্থলগুলোর মধ্যে রয়েছে চাংশা কনসার্ট হল, চাংশা প্ল্যানিং এক্সিবিশন হল এবং চাংশা গ্রন্থাগার।  যাতায়াত   সাবওয়ে লাইন ১-এ করে বাইচেন ডেল্টা স্টেশনে নামতে হবে।  লিয়ানগুয়ান ইথিং বাস স্টপে ()  ১১ নং বা ১০৬ নং বাসে নামতে হবে।  তথ্যসূত্র  বহিঃসংযোগ  বিষয়শ্রেণী:চাংশার দর্শনীয় স্থান বিষয়শ্রেণী:চাংশার ভবন ও স্থাপনা বিষয়শ্রেণী:২০১৫-এ চীনে প্রতিষ্ঠিত বিষয়শ্রেণী:২০১৫-এ প্রতিষ্ঠিত জাদুঘর বিষয়শ্রেণী:হুনানের জাদুঘর
ঘড়িয়ালডাঙ্গা জমিদার বাড়ি বাংলাদেশ এর কুড়িগ্রাম জেলার রাজারহাট উপজেলায় অবস্থিত একটি ঐতিহাসিক ধ্বংসপ্রাপ্ত জমিদার বাড়ি।   ইতিহাস  মূল জমিদার বাড়ি নিশ্চিহ্ন হলেও এখনো ঐতিহ্য ও স্মৃতিচিহ্ন নিয়ে আজো ভগ্নদশায় দাঁড়িয়ে রয়েছে ২০০ বছরের পুরনো ঘড়িয়ালডাঙ্গা রাজমন্দির। কুড়িগ্রামের রাজারহাট উপজেলার খিতাবখাঁ গ্রামে জমিদার শরৎচন্দ্র চৌধুরী এটি নির্মাণ করেন। একসময় বছরজুড়ে দুর্গোৎসব, লক্ষ্মী, বাসন্তী, গনেশ, কার্তিক, সরস্বতী, কালী, শিতলী, শিব পূজা, রথযাত্রাসহ নানা পূজা এবং ধর্মীয় উৎসবে মুখরিত থাকত মন্দিরটি। সকাল-সন্ধ্যা বাজত শঙ্খ ধ্বনি। মন্দিরে জমিদারবাড়ীর নারীরা দল বেঁধে পূজা করত। দূরদূরান্তের পূজারিরাও এতে অংশ নিতেন। জমিদার প্রথা বিলুপ্তির পরও অনেকদিন চলেছে পূজা-অর্চনা; কিন্তু স্বাধীনতার আগে জমিদারের উত্তরসূরিরা নিজ পরিবারে ভারতে পাড়ি জমানোর পর বন্ধ হয়ে যায় মন্দিরের সব ধর্মীয় কার্যক্রম। ফলে এসব এখন হারানো অতীত মাত্র।   ঘড়িয়ালডাঙ্গা রাজমন্দির  প্রায় ২০০ বছর আগে জমিদার শরৎচন্দ্র চৌধুরী প্রাসাদের সন্নিকটে ইট সুরকি দ্বারা এটি নির্মাণ করেন। ১০০ ফুট গোলাকার ও ৫০ ফুট উচ্চতাবিশিষ্ট নিখুঁত গাঁথুনি দ্বারা তৈরি মন্দিরটির নির্মাণশৈলীতে রাজ ঐতিহ্যের স্মৃতিচিহ্ন রয়েছে, যা দর্শনার্থীদের মন কাড়ে। আট দরজাবিশিষ্ট মন্দিরের ভেতর ও বাইরে অপরূপ কারুকার্যে গড়া পুরো অবকাঠামোটিই এখন ধ্বংসের সম্মুখীন। একসময় এ মন্দিরের উচ্চ শিখর থেকে ৫০ কিলোমিটার দূরের শহর-গ্রামও দেখা যেত বলে জানায় এলাকাবাসী। কথিত রয়েছে, মন্দিরের মাথায় একটি মূল্যবান কষ্টিপাথর ও ভেতরে মূল্যবান সামগ্রী ছিল, যা কয়েক বছর আগে রাতের আঁধারে চুরি হয়ে যায়।   বর্তমান অবস্থা  রাজ প্রাসাদের শেষ চিহ্নটুকুও এখন আর অবশিষ্ট নেই। তবে ঐতিহ্যের স্মৃতিচিহ্ন নিয়ে মাথা উঁচিয়ে এখনও কালের সাক্ষী বহন করছে ঘড়িয়ালডাঙ্গা রাজমন্দিরটি।   তথ্যসূত্র   বিষয়শ্রেণী:ঘড়িয়ালডাঙ্গা ইউনিয়ন বিষয়শ্রেণী:কুড়িগ্রাম জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:রাজারহাট উপজেলা
সেয়া মাইকুমা (, ; জন্ম: ১৬ অক্টোবর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন সেয়া মাইকুমা ১৯৯৭ সালের ১৬ই অক্টোবর তারিখে জাপানের নাগাসাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:জাপানের আন্তর্জাতিক ফুটবলার বিষয়শ্রেণী:এরেডিভিজির খেলোয়াড়
যমুনা প্রসাদ শাস্ত্রী  মধ্য প্রদেশের রেওয়া থেকে লোকসভার সদস্য ছিলেন। তিনি ভারতীয় লোক দলের সদস্য ছিলেন, পরে জনতা পার্টির সাথে পরিবর্তিত জোটে। তিনি মধ্য প্রদেশ বিধানসভার সদস্যও ছিলেন। Members Bioprofile ১৯৫৫ সালে তিনি গোয়া মুক্তি আন্দোলনে অংশ নিয়েছিলেন এবং পর্তুগিজ পুলিশের অত্যাচারের কারণে ডান চোখের দৃষ্টি হারিয়েছিলেন এবং পরবর্তীতে ১৯৭৫ সালের মার্চ মাসে সম্পূর্ণ অন্ধ হয়ে গিয়েছিলেন। XI LOK SABHA DEBATES,  Session V (Monsoon)   তাঁর স্মরণে অনেক স্কুল-কলেজ নিবেদিত হয়েছে।    তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:জনতা দলের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:অন্ধ রাজনীতিবিদ বিষয়শ্রেণী:ভারতীয় অন্ধ ব্যক্তি বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২
আমিন উদ্দীন কাতিয়া (১৯১৮ – ২০১০) ছিলেন একজন বাংলাদেশি দেওবন্দি ইসলামি পণ্ডিত, রাজনীতিবিদ ও শিক্ষাবিদ। তিনি দারুল হাদীস আল মাদানীয়াসহ বৃহত্তর সিলেট ও নেত্রকোনার অর্ধশত মাদ্রাসা-মসজিদের প্রতিষ্ঠাতা ও পরিচালক ছিলেন। রাজনৈতিক জীবনে তিনি জমিয়তে উলামায়ে ইসলাম বাংলাদেশের সাথে জড়িত ছিলেন। জমিয়তের মনোনয়নে ১৯৭০ সালের সাধারণ নির্বাচনে তিনি জাতীয় পরিষদ এম.এন.এ. নির্বাচিত হন। তিনি আযাদ দ্বীনী এদারায়ে তালীম বাংলাদেশের উপদেষ্টা ছিলেন।   জীবনী  আমিন উদ্দীন ১৯১৮ সালে সুনামগঞ্জ জেলার জগন্নাথপুর থানার পূর্ব কাতিয়া গ্রামে জন্মগ্রহণ করেন। তার পিতা শেখ মুহাম্মদ কনাই মিয়া এলাকার অন্যতম তালুকদার ছিলেন। পার্শ্ববর্তী দীঘলবাক গ্রামের বিদ্যাপীঠে তিনি প্রাথমিক শিক্ষা অর্জন করেন। পরে নবীগঞ্জ থানার দিঘলবাগ গ্রামে নিউস্কিম মাদরাসায় ৩ বছর এবং গোলাপগঞ্জের বাঘা মাদ্রাসায় ২ বছর লেখাপড়া করার পর তিনি দারুল উলুম দেওবন্দে ভর্তি হন। দারুল উলুম দেওবন্দ থেকে দাওরায়ে হাদিস পাশ করে দেশে ফিরে আসেন। দেওবন্দে তার শিক্ষকদের মধ্যে অন্যতম হুসাইন আহমদ মাদানি। মাদানির পরামর্শে তিনি ১৯৫৯ সালে সিলেট বিভাগের সুনামগঞ্জ জেলার জগন্নাথপুর থানার দক্ষিণ পূর্বে অলইতলী ও কাতিয়া গ্রামে জামিয়া ইসলামিয়া দারুল উলুম অলইতলি ও কাতিয়া প্রতিষ্ঠা করেন। পরে আসআদ মাদানির পরামর্শে একটি মহিলা মাদ্রাসাও প্রতিষ্ঠা করেন। ১৪১৫ হিজরিতে ছেলেদের আর ১৪২৬ হিজরিতে মেয়েদের জন্য দাওরায়ে হাদিস চালু করেন। ২০১০ সালের সেপ্টেম্বরে তিনি মৃত্যুবরণ করেন।   আরও দেখুন    দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯১৮-এ জন্ম বিষয়শ্রেণী:২০১০-এ মৃত্যু বিষয়শ্রেণী:সুনামগঞ্জ জেলার ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:জমিয়তে উলামায়ে ইসলাম বাংলাদেশের রাজনীতিবিদ বিষয়শ্রেণী:হুসাইন আহমদ মাদানির শিষ্য বিষয়শ্রেণী:সিলেট বিভাগের ইসলামি ব্যক্তিত্ব